10 บิ๊กรับเหมาสนใจด่วนพระราม 3
ช.การช่าง, อิตาเลียนไทย, ซิโนไทยร่วมซื้อซอง-กำหนด 24 เม.ย. ยื่นซอง,นายสุชาติ ชลศักดิ์พิพัฒน์ ผู้ว่าการการทางพิเศษแห่งประเทศไทย (กทพ.) เปิดเผยถึงความคืบหน้าการเปิดประกวดราคาโครงการก่อสร้างทางพิเศษสายพระราม 3-ดาวคะนอง-ถนนวงแหวนรอบนอกด้านตะวันตกกรุงเทพมหานคร ว่า ขณะนี้มีบริษัทเอกชนมาติดต่อซื้อซองเอกสารประกวดราคา งานโยธาสัญญาที่ 1-4 ตั้งแต่วันที่ 6 มี.ค. ถึงวันที่ 26 มี.ค.ที่ผ่านมา จำนวน 10 ราย ดังนี้ 1.บริษัท ไชน่าสเตท คอนสตรัคชั่น เอ็นยิเนียริ่ง คอร์ปอเรชั่นลิมิเต็ด สัญญาที่ 1-4 2.บริษัท ซิโนไทย เอ็นจิเนียริ่ง แอนด์-คอนสตรัคชั่น จำกัด สัญญาที่ 1-4 3.บริษัท ซูมิโตโม มิตซุย คอนสตรัคชั่น จำกัด สัญญาที่ 4 4.บริษัท นวรัตน์พัฒนาการ จำกัด สัญญาที่ 1-3 5.บริษัท ยูนิค เอ็นจิเนียริ่ง แอนด์คอนสตรัคชั่น จำกัด สัญญาที่ 1-3 6.บริษัท อิตาเลียนไทย ดีเวลล๊อปเมนต์ จำกัด สัญญาที่ 1-4 7.บริษัท ทิพากร จำกัด สัญญาที่ 1-3 8.บริษัท China Harbour Engineering Company Limited สัญญาที่ 1-3 9.บริษัท บุญชัยพาณิชน์ (1979) จำกัด สัญญาที่ 2 10.บริษัท ช.การช่าง จำกัด สัญญาที่ 1-4 ทั้งนี้ กทพ.กำหนดยื่นซองเอกสารประกวดราคาวันที่ 24 เม.ย. โดยจะเปิดซองข้อเสนอด้านคุณสมบัติและเทคนิค ในวันที่ 25 เม.ย. หลังจากคณะกรรมการพิจารณาแล้วจะแจ้งกำหนดวันเปิดซองข้อเสนอ,ด้านราคาอีกครั้งการรถไฟฟ้าขนส่งมวลชนแห่งประเทศไทย (รฟม.) แจ้งว่า บริษัท อิตาเลียนไทย ดีเวลล๊อปเมนต์ จำกัด (มหาชน) ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี (สุวินทวงศ์) สัญญาที่ 3 ช่วงหัวหมาก-คลองบ้านม้า มีความจำเป็นต้องเบี่ยงจราจรบนถนนรามคำแหง ฝั่งขาออก บริเวณหน้าห้างบิ๊กซี (บ้านม้า)-ศูนย์อีซูซุ เพื่อติดตั้งแผ่นเหล็กชั่วคราว สถานีศรีบูรพา ตั้งแต่วันที่ 29 มี.ค. เวลา 22.00 น.เป็นต้นไป ตลอด 24 ชั่วโมง มีผลให้ช่องจราจรฝั่งขาออกและฝั่งขาเข้า เหลือฝั่งละ 2 ช่องทาง โดยผู้ใช้เส้นทางสามารถเข้า-ออกซอยในบริเวณดังกล่าวได้ตามปกติ.
นายสุชาติ ชลศักดิ์พิพัฒน์ ผู้ว่าการการทางพิเศษแห่งประเทศไทย (กทพ.) เปิดเผยถึงความคืบหน้าการเปิดประกวดราคาโครงการก่อสร้างทางพิเศษสายพระราม 3-ดาวคะนอง-ถนนวงแหวนรอบนอกด้านตะวันตกกรุงเทพมหานคร
สุชาติ ชลศักดิ์พิพัฒน์,ประกวดราคา,ก่อสร้างทางพิเศษสายพระราม3,อิตาเลียนไทย ดีเวลล๊อปเมนต์,โครงการรถไฟฟ้าสายสีส้ม,ช.การช่าง,อิตาเลียนไทย,ข่าวทั่วไป